Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 298/08)

Tämä tiedonanto julkaistaan 17. lokakuuta 2018 annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Leithaberg”

Viitenumero: PDO-AT-A0216-AM01

Tiedonannon päivämäärä: 21.2.2020

HYVÄKSYTYN MUUTOKSEN KUVAUS JA PERUSTELUT

1. Hehtaarikohtaista enimmäismäärää on muutettava, koska viinitarhaluetteloa on alettu pitää yhdennetyn hallinto- ja valvontajärjestelmän vaatimusten mukaisesti.

YHTENÄINEN ASIAKIRJA

1. Tuotteen nimi

Leithaberg

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Alkuperänimitystä ”Leithaberg” saa käyttää ainoastaan sellaisten lajikkeiden viineistä, jotka ovat ominaisen voimakkaan hedelmäisiä ja mineraalisen mausteisia (ja joissa primäärihedelmä on selkeästi toissijainen). Muita aistinvaraisia ominaisuuksia kuvataan tuote-eritelmässä. Valkoviinien valmistuksessa sallitaan ainoastaan lajikkeet Pinot Blanc, Chardonnay, Neuburger ja Grüner Veltliner tai näiden lajikkeiden sekoitus (cuvèe). Punaviinien valmistuksessa sallitaan ainoastaan lajike Blaufränkisch.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

5. Viininvalmistusmenetelmät

a. Olennaiset viininvalmistusmenetelmät

Asianomaiset viininvalmistusmenetelmien rajoitukset

Alkuperänimityksen ”Leithaberg” viineille sallitaan kaikki valmistusmenetelmät, joista säädetään suojatulla alkuperämerkinnällä varustetun viinin osalta asetuksessa (EU) 2019/934 ja asetuksessa (EU) 2019/935, lukuun ottamatta käsittelyä kaliumsorbaatilla ja dimetyylidikarbonaatilla. Viinien happamuutta voidaan vähentää asetusten (EU) 2019/934 ja (EU) 2019/935 mukaisesti. Itävallan maatalous-, alue- ja matkailuministeri päättää mahdollisesta happamuuden lisäämisestä kasvukaudella vallitsevien sääolojen perusteella. Viinien happamuuden lisäämistä koskevat edellytykset määritellään asetuksissa (EU) 2019/934 ja (EU) 2019/ 935.

Erityiset viininvalmistusmenetelmät (mukaan lukien väkevöiminen) määräytyvät tapauskohtaisesti valitun perinteisen tuotantotavan mukaan, ja ne esitetään tuote-eritelmässä.

b. Enimmäistuotokset

10 000 kg rypäleitä hehtaaria kohti

6. Rajattu maantieteellinen alue

Leithabergin viininviljelyalue kattaa seuraavat alueet: Eisenstadt-Umgebungin piiri, vapaakaupungit Eisenstadt ja Rust, kunnat Jois ja Winden sekä kunnassa Neusiedl am See sijaitsevat viinitarhat Hausberg, Neuberg, Marthal ja Landstraße Hutweide.

7. Pääasiallinen rypälelajike / pääasialliset rypälelajikkeet

Weißer Burgunder - Pinot Blanc

Neuburger

Weißer Burgunder - Weißburgunder

Weißer Burgunder - Klevner

Grüner Veltliner - Weißgipfler

Blaufränkisch - Frankovka

Chardonnay - Morillon

8. Yhteyden/yhteyksien kuvaus

Maaperän ydin koostuu kiteisestä gneissikivestä ja eklogiittikivestä, jonka päällä oli miljoonien vuosien ajan kovettunutta tertiääristä Leitha-kalkkia. Noin 15 miljoonaa vuotta sitten Thermenregion-alueen pituudelta muodostui hautavajoama jättäen jälkeensä peruskalliota ja eklogiittiä. Alueen viineille onkin luonteenomaista rapautuneen peruskallion päällä oleva maa, joka sisältää hietasavea sekä erityisesti liusketta ja kuorikalkkikiveä. Tämä maaperä antaa viineille mineraalisen mausteisuuden.

Leithabergin viinialueella viiniä tuottavat suurimmaksi osaksi perheyrityksinä toimivat viininviljelijät, jotka käyttävät pääasiassa omasta tuotannosta saatavia rypäleitä ja myyvät tuotteitaan usein myös suoraan tilalta. Vilkkaan matkailun ja viinintuotannon välillä on vahva yhteys. Viiniköynnösten viljelyyn käytetään lähes poikkeuksetta säleikkökasvatusta (Hochkultur).

Viinillä on oltava seuraavat luonteenomaiset ominaisuudet: maku: alueelle tyypillinen; tiivis, mausteinen, elegantti, mineraalinen, vain vähän tai ei lainkaan puumaisuutta. tuoksu: alueelle tyypillinen bukee; hedelmäinen, mausteinen ja raikas, toissijainen primäärihedelmä. Alkuperänimityksen ”Leithaberg DAC” viineille ovat ominaisia seuraavat kaksi tekijää: Leitha-vuoristo luoteessa ja Neusiedler-järvi kaakossa. Neusiedler-järven lämpimät tuulet antavat viinille tärkeää kypsyyttä. Leitha-vuoristo huolehtii viileistä öistä ja antaa viinille siten hedelmäisyyttä, hienostuneisuutta, raikkautta ja elävyyttä. Alkuperänimityksen ”Leithaberg DAC” viinien maaperä on pääasiassa kalkkia ja liusketta. Kuorikalkkikivi antaa viineille hieman suolaisen vivahteen ja eleganssin. Liuske sen sijaan antaa viineille tarvittavan jännityksen ja selkärangan.

Leithaberg-viinien omaleimaisuuteen vaikuttaa osaltaan se, että alueen viininviljelytilat ovat enimmäkseen perheyrityksiä, joissa viininvalmistuksen perinteet säilyvät sukupolvesta toiseen.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Itävallan viinilain mukaisesti alkuperämerkinnällä ”Leithaberg” varustettua viiniä voidaan saattaa markkinoille vain, jos sille on myönnetty virallinen laatutarkastusnumero (staatliche Prüfnummer). Laatutarkastusnumeron myöntämismenettelyssä kustakin viinistä, joka on määrä saattaa markkinoille alkuperänimityksellä ”Leithaberg”, otetaan näyte, jolle tehdään analyyttiset ja aistinvaraiset tutkimukset (järjestelmällinen valvonta) (ks. tuote-eritelmä). Osapuolten, jotka aikovat jättää laatutarkastusnumeroa koskevan hakemuksen viinin saattamiseksi markkinoille alkuperänimityksellä ”Leithaberg”, on ilmoitettava asiasta kirjallisesti vuosittain Burgenlandin alueelliselle viinikomitealle. Laatutarkastusnumeron myöntämismenettelyyn kuuluva maistelulautakunta on järjestettävä Itävallan viininviljelyvirastossa (Bundesamt für Weinbau) Eisenstadtissa. Kaikkien virallisen maistelulautakunnan maistelijoiden on oltava Burgenlandin alueellisen viinikomitean kouluttamia, jotta he kykenevät arvioimaan nimityksen ”Leithaberg DAC” tyypillistä makuprofiilia. Viiniä pidetään soveltuvana aistinvaraisesta näkökulmasta katsottuna, jos vähintään viisi kuudesta maistajasta on sitä mieltä, että viiniä voidaan saattaa markkinoille nimityksellä ”Leithaberg DAC”. Jos maistelutestin tuloksen suhdeluvuksi jää 4:2, näyte on toimitettava toiselle viininmaistelulautakunnalle.

Linkki eritelmään

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUVL L 9, 11.1.2019, s. 2.